Termékleírás nem kisebb jelentőségű módosításának jóváhagyására irányuló kérelem közzététele a mezőgazdasági termékek és élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2023/C 41/13)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a módosítási kérelem elleni felszólalásra, amely a közzététel időpontjától számított három hónapon belül tehető meg.

AZ OLTALOM ALATT ÁLLÓ EREDETMEGJELÖLÉSEKHEZ/OLTALOM ALATT ÁLLÓ FÖLDRAJZI JELZÉSEKHEZ KAPCSOLÓDÓ TERMÉKLEÍRÁS NEM KISEBB JELENTŐSÉGŰ MÓDOSÍTÁSÁNAK JÓVÁHAGYÁSÁRA IRÁNYULÓ KÉRELEM

Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem

„PESCA E NETTARINA DI ROMAGNA”

EU-szám: PGI-IT-1535-AM02 – 2020.9.15.

OEM ( ) OFJ (X)

1. Kérelmező csoportosulás és jogos érdek

Via Béla Bartók 29/G

Tel. +39 0532904511

Fax +39 0532904521

Hitelesített e-mail: consorziopesca@registerpec.it

A Consorzio di Tutela Pesca e Nettarina di Romagna I.G.P. a Mezőgazdasági, Élelmezési és Erdészeti Minisztérium 2013. október 14-i 12511. sz. rendelete 13. cikkének (1) bekezdése értelmében kérelem benyújtására jogosult.

2. Tagállam vagy harmadik ország

Olaszország

3. A termékleírás módosítással (módosításokkal) érintett rovata

4. A módosítás típusa

5. Módosítás(ok):

A termék leírása

A termékleírás 2. cikkének (1) bekezdésében szereplő alábbi fajtajegyzék:

és

a következőképpen módosult:

Bordò, Coraline (vagy Monco), Crimson Lady, Dixired, Flavorcrest, Maycrest, Merril Gem Free 1, Rich May, Royal Gem, Royal Glory, Royal Majestic, Royal Time, Ruby Rich, Sagittaria, Spring Lady, Sprinbelle, Springcrest, Sugar Time;

A módosítás a felhasználható fajták körének frissítését és bővítését foglalja magában. Ennek oka a fajtamegújulás magas foka és gyorsasága az ágazatban, valamint az OFJ termék rendelkezésre állásának biztosítása. Ezzel új fajták kerültek hozzáadásra, amelyek nagyon gyakran korábbi vagy régi fajtákból származnak. A fajták körének bővítése lehetővé teszi a betakarítási időszak meghosszabbítását is, ami azt jelenti, hogy a termék nagyobb mértékben és a jelenleginél hosszabb időszakon keresztül áll majd a fogyasztók rendelkezésére.

Ez a módosítás az összefoglaló 4.2. pontját és az egységes dokumentum vonatkozó 3.2. pontját érinti.

A termékleírás 2. cikke az alábbi bekezdéssel egészült ki:

A „Pesca e Nettarina di Romagna” előállításához a fajtakutatásból származó egyéb őszibarackfajták használata is megengedett, amennyiben kísérleti és okirati bizonyítékok útján igazolják, hogy a termék előállításának módja és a gyümölcs minőségi jellemzői összhangban vannak a jelen termékleírással. Az ilyen fajtáknak a „Pesca e Nettarina di Romagna” előállításához történő felhasználását előzetesen be kell jelenteni a Mezőgazdasági, Élelmezési és Erdészeti Minisztériumnak, amely e célból kikérheti az ellenőrző szervezet vagy más szerv szakvéleményét.

Ezt a módosítást a tudományos kutatásból származó új fajták bevezetésével kapcsolatos jövőbeli termelői igények kielégítése, valamint a „Pesca e Nettarina di Romagna” eredeti jellemzőinek való további megfelelés biztosítása érdekében kérjük, figyelembe véve az erre a fajtára jellemző fajtamegújulás gyorsaságát.

Ez a módosítás az összefoglaló 4.2. pontját és az egységes dokumentum vonatkozó 3.2. pontját érinti.

A termékleírás 6. cikkének (1) bekezdésében a gyümölcs jellemzőire vonatkozó alábbi szöveg:

és

Forgalomba hozatalkor a „Nettarina di Romagna” terméknek az alábbi jellemzőkkel kell rendelkeznie:

a következőképpen módosult és átkerült a termékleírás 2. cikkébe:

Minőségi jellemzők:

Forgalomba hozatalkor a „Pesca e Nettarina di Romagna” terméknek az alábbi jellemzőkkel kell rendelkeznie:

Korai sárgahúsú és fehérhúsú fajták

Középkésői sárgahúsú és fehérhúsú fajták

A szöveg jobb strukturálása érdekében helyénvalónak látták a korai és a középkésői fajták között különbséget tenni. Ez a megkülönböztetés a cukortartalom paraméterét érinti, amely a – korábban betakarított – korai fajták esetében nem éri el a középkésői fajták szintjét. Az aktuális forgalmazási előírásokban jelzett, a gyümölcs legkisebb tömegére vonatkozó – a termékleírásban már szereplő egyéb méretparamétereknek megfelelő – paraméter is feltüntetésre került a legkisebb méretek pontosabb meghatározása érdekében. Végezetül, a minőségi jellemzőket meghatározó valamennyi paraméter átkerült a termékleírás 6. cikkéből a 2. cikkbe, így a termék valamennyi jellemzőjének felsorolása ugyanabban a cikkben szerepel.

Ez a módosítás az összefoglaló 4.2. pontját és az egységes dokumentum vonatkozó 3.2. pontját érinti.

A termékleírás 2. cikke az alábbi szöveggel egészült ki:

„A gyümölcs feldolgozáshoz is felhasználható. Ezenkívül – kizárólag feldolgozás esetén – felhasználható olyan gyümölcs is, amely a méretre és alakra vonatkozó követelmények kivételével megfelel a termékleírás összes követelményének. A héj enyhe felületi sérülése is megengedett, amennyiben az ilyen sérülés nem befolyásolja a gyümölcs minőségét és eltarthatóságát. Az ilyen gyümölcs a végső fogyasztó részére nem értékesíthető.”